CELEX: 22005D0634
Language: sk
Date: 2005-06-09 00:00:00
Title: Odporúčanie Asociačnej rady EÚ–Jordánsko č. 1/2005 z 9. júna 2005 týkajúce sa implementácie Akčného plánu EÚ–Jordánsko

3.9.2005   
            
            
               SK
            
            
               Úradný vestník Európskej únie
            
            
               L 228/10
            
         
      ODPORÚČANIE ASOCIAČNEJ RADY EÚ–JORDÁNSKO č. 1/2005
   z 9. júna 2005
   týkajúce sa implementácie Akčného plánu EÚ–Jordánsko
   (2005/634/ES)
   ASOCIAČNÁ RADA EÚ–JORDÁNSKO,
   so zreteľom na Euro-stredomorskú dohodu o pridružení medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej, a najmä na jej článok 91,
   keďže:
   
               (1)
            
            
               Článok 91 Euro-stredomorskej dohody splnomocňuje asociačnú radu, aby vypracovala náležité odporúčania na účely dosiahnutia cieľov dohody.
            
         
               (2)
            
            
               V súlade s článkom 101 Euro-stredomorskej dohody zmluvné strany prijmú akékoľvek všeobecné alebo špecifické opatrenia potrebné na splnenie záväzkov vyplývajúcich z dohody a zabezpečia, aby sa dosiahli ciele stanovené v dohode.
            
         
               (3)
            
            
               Zmluvné strany Euro-stredomorskej dohody sa dohodli na texte Akčného plánu EÚ–Jordánsko.
            
         
               (4)
            
            
               Akčný plán EÚ–Jordánsko podporí implementáciu Euro-stredomorskej dohody prostredníctvom vypracovania a prijatia konkrétnych opatrení zmluvnými stranami, čo poslúži ako praktická pomôcka pri tejto implementácii.
            
         
               (5)
            
            
               Akčný plán má dvojitý účel – stanoviť konkrétne opatrenia na splnenie záväzkov zmluvných strán vyplývajúcich z Euro-stredomorskej dohody a poskytnúť širší rámec na ďalšie upevnenie vzťahov medzi EÚ a Jordánskom s cieľom dosiahnuť významný stupeň hospodárskej integrácie a prehĺbiť politickú spoluprácu v súlade s celkovými cieľmi Euro-stredomorskej dohody,
            
         PRIJALA TOTO ODPORÚČANIE:
   Jediný článok
   Asociačná rada odporúča zmluvným stranám, aby implementovali Akčný plán EÚ–Jordánsko (1) do tej miery, do akej táto implementácia smeruje k dosiahnutiu cieľov Euro-stredomorskej dohody.
   
      V Bruseli 9. júna 2005
      
         
            Za asociačnú radu
         
         
            predseda
         
         F. KASRAWI
         
      
   
   
      (1)  http://register.consilium.eu.int